Hej.Bolius

Vi har for nyligt købt sommerhus i Nordsjælland. I en tilbygning har vi opdaget små bunker af isolering, der ser ud som tegn på et insekt eller lignende, der gnaver i trævæggen. Se foto.

Hvad kan der være, og hvad skal vi være opmærksomme på?

Vi skal have renoveret væggen og vinduerne på ydersiden her i sommer, så vi skal under alle omstændigheder i gang med væggen. Gulvet er støbt.

På forhånd tak.

Hanne og Brian


Hvilke dyr pusler i væggen og spiser isoleringen?
Hej Hanne og Brian

Jeg kan ikke med sikkerhed sige, hvad det er. Men jeg tror, det kan være mus, der skubber isoleringen ud ved fodlisten.

Måske kan det være hvepse, men dem ville man nok høre eller på anden måde lægge mærke til.

Det er helt normalt, at der er mus i væggene i sommerhuse. Især, hvis det er vægge til rum, hvor der sjældent opholder sig mennesker, som kan virke forstyrrende.

Mus kan komme ind rigtig mange steder. Det kræver blot en lille åbning på et par centimeter. Men jo tættere i laver væggen, jo mindre sandsynlighed er der for, at musene kan komme ind.

I kan læse mere i denne artikel: [Undgå](https://www.bolius.dk/undgaa-mus-i-dit-hus-16358) [mus](/undgaa-mus-i-dit-hus-16358) i dit hus

